laion/Wikipedia-Exotic huggingface dataset:
რუხის ბრძოლა

რუხის ბრძოლა — იმერეთის სამეფოს, ოდიშისა და გურიის სამთავროების გაერთიანებული ლაშქრის ბრძოლა ოსმალეთის იმპერიის წინააღმდეგ. ქუჩუკ-კაინარჯის 1774 ზავით თურქეთმა იმერეთის საქმეებში ჩარევის უფლება დაკარგა. 1779 წელს ოსმალეთი შეეცადა იმერეთისათვის ჩამოეშორებინა მისი მოკავშირე ოდიშის სამთავრო და აფხაზეთის ტერიტორიიდან ოდიშზე გაილაშქრა, ოსმალთა მოკავშირეებად გამოვიდნენ აფხაზები, ჯიქები, ალანები, ჩერქეზები, ბალყარელები და ყირიმელი თათრები. კაცია II დადიანმა დახმარებისათვის იმერეთის მეფეს მიმართა. სოლომონ I იმერეთ-გურიის ლაშქრით დადიანს მიეშველა. მტერმა ენგური გადალახა და ზუგდიდისაკენ დაიძრა. ბრძოლა, რომელიც რუხის ციხესა და ზუგდიდს შორის მოხდა, იმერეთ-გურია-ოდიშის ლაშქრის სრული გამარჯვებით დამთავრდა. გამარჯვებულებმა ხელთ იგდეს მრავალი ტყვე და დიდძალი ალაფი, მ. შ. მტრის არტილერია. რუხის ბრძოლამ დიდი ხნით შეაჩერა თურქთა ექსპანსია საქართველოში ჩრდილო-დასავლეთიდან. საქართველოს ბრძოლების სია საქართველოს ისტორიის ნარკვევები, ტ. 4, თბ., 1973; ჩხატარაიშვილი ქ., ქართული საბჭოთა ენციკლოპედია, ტ. 8, თბ., 1984. — გვ. 519.
ფოლკ-მეტალი

ფოლკ-მეტალი — მძიმე მეტალის ქვეჟანრი, რომელიც ევროპაში 1990-იან წლებში ჩამოყალიბდა. როგორც სახელწოდებიდანაც ჩანს ჟანრში შერწყმულია მძიმე მეტალი ტრადიციულ ხალხურ მუსიკასთან. ეს გულისხმობს ხალხური ინსტრუმენტების გამოყენებას ფართო სპექტრით და მცირე დოზით ტრადიციული მღერის სტილსაც. პირველად მსგავსი ცდას ჩატარება გადაწყვიტა ჯგუფმა Skyclad, რომელმაც ერთმანეთს შეუთავსა კელტური მუსიკა და თრეშ მეტალი. ამ სტილის პიონერებს მიაკუთვნებენ ასევე ჯგუფს Amorphis, რომელლის მუსიკაშიც ერთმანეთშია შერწყმული ფინური ეროვნული მუსიკა და დეზ/დუმი. ↑ Boylin, Alex. Skyclad Biography. Metalstorm.ee. ციტირების თარიღი: 2011-10-01. ↑ Begrand, Adrien. PopMatters Far From the Sun Review. Popmatters.com. დაარქივებულია ორიგინალიდან — 2012-02-03. ციტირების თარიღი: 2011-10-01.
Škoda 03T

Škoda 03 T (იგივე Škoda Astra, მოგვიანებით Škoda Anitra (Asynchronní nízkopodlažní tramvaj; ასინქრონული დაბალიატაკიანი ტრამვაი)) —სამნაკვეთურიანი, ორურიკიანი, შესახსრული, ნახევრადდაბალიატაკიანი, ცალმხრივი მიმართულების ტრამვაის ვაგონი, რომლებიც აიგო კომპანიების, Škoda და Inekon–ის მიერ. შკოდამ პირველი ასეთი ვაგონი 1998 წელს ააგო, ხოლო 2003 წელს ინეკონმა ოსტრავას სატრანსპორტო გაერთიანებასთან თანამშრომლობით ააგო ვაგონები Škoda Astra, რომლებსაც მოგვიანებით Inekon 01 Trio და Inekon 12 Trio ეწოდათ. Inekon 12 Trio განკუთვნილია აშშ–სთვის. Škoda 03 T–ს სალონის იატაკის შუა ნაწილი აქვს დაბალი (ლიანდაგის ზედაპირიდან 35 სმ სიმაღლეზე), ხოლო ვაგონის პირველ და ბოლო ნაკვეთურებში, ურიკების თავზე იატაკი მაღალია. შკოდას ზოგიერთი სხვა ტრამვაის ვაგონი, როგორებიცაა Škoda 05 T და Škoda 10 T, Škoda 03 T–ს ჰგავს. ნაკვეთურების (სექციების) რაოდენობა: 3 სიგრძე: 20 090 მმ სიგანე: 2 460 მმ სიმაღლე: 3 440 მმ წონა: 24.2 ტ ტევადობა: 155 კაცი დასაჯდომი ადგილები: 42 დასადგომი ადგილები: 113 მაქს. რეკომენდებული სიჩქარე: 70 კმ/სთ დაბალი იატაკი: 50% იატაკის სიმაღლე: 350/780 მმ მოტორების სიმძლავრე: 340 kW (4 x 85 kW)/ 360 kW (4 x 90 kW) ლიანდაგის სიგანე: 1 435 მმ 1997–2005 წწ სულ აიგო 48 ვაგონი. ვიკისაწყობში არის გვერდი თემაზე: Škoda 03T (ჩეხური) Škoda Astra[მკვდარი ბმული]
ჩესაპიკის ყურე

ჩესაპიკის ყურე (ინგლ. Chesapeake Bay) — უდიდესი ესტუარი ამერიკის შეერთებულ შტატებში. ეს ტერიტორია მდებარეობს ატლანტის ოკეანეში, ყურის სანაპირო ზოლზე მდებარეობს აშშ-ის ორი შტატი — მერილენდი და ვირჯინია. ჩესაპიკის ყურის აუზი მოიცავს 166 534 კვადრატულ კილომეტრს, ყურეში ჩაედინება 150 მდინარე და მრავალი პატარა შენაკადი. ჩესაპიკის ყურის სიგრძე დაახლოებით შეადგენს 300 კილომეტრს, ყურის სათავე იწყება ჩრდილოეთით არსებულ მდინარე სასკუეჰანადან, სწორედ ამ ადგილას ეს მდინარე უერთდება ატლანტის ოკეანეს. ყველაზე ჩრდილოეთით არსებული დასახლება არის კენტის და ჰაფორდის რაიონები. ჩესაპიკის ყურის, სანაპირო ტერიტორია არის ერთ-ერთი უძველესი ადგილი სადაც ინგლისელების დასახება მოხდა. ვიკისაწყობში არის გვერდი თემაზე: ჩესაპიკის ყურე სასკუეჰანა პოტომაკი ჯეიმზი აპომატოქსი რეპაჰანოკი პატაქსენტი ჩოპტენკი იორკი ქართული საბჭოთა ენციკლოპედია, ტ. 11, თბ., 1987. — გვ. 104. National Geographic- Saving The Chesapeake დაარქივებული 2007-10-31 საიტზე Wayback Machine. Chesapeake Bay Journal Chesapeake Bay Gateways Network დაარქივებული 2015-07-13 საიტზე Wayback Machine.
რუხის ციხე

რუხის ციხე — შუა საუკუნეების ციხესიმაგრე დასავლეთ საქართველოში (ახლანდელი ზუგდიდის რაიონი, სოფ. რუხის ტერიტორიაზე მდ. ენგურის მარცხენა ნაპირას). ააგო სამეგრელოს მთავარმა ლევან II დადიანმა (ვახუშტი ბაგრატიონის (XVIII ს.) ცნობით, ააგეს 1647, თუმცა ვარაუდობენ, რომ ციხე 10 წლით ადრე უნდა იყოს აშენებული). რუხის ციხე სამეგრელოს სამთავროს მნიშვნელოვანი საფორტიფიკაციო ნაგებობა იყო, ამას ხელს უწყობდა მისი ხელსაყრელი მდებარეობაც. იგი შედგება ციტადელისა და ქვედა ეზოსგან. ციტადელი ციხის ჩრდილოეთ მონაკვეთშია. მისი მოგრძო ეზოს ორივე ბოლოში თითო-თითო კოშკია აღმართული. ერთ-ერთი, ჩრდილოეთ-აღმოსავლეთისა, ციხის დონჟონს წარმოადგენდა. ციხის ქვედა ეზოს გორაკის სამხრეთი ფერდობი უჭირავს. ციხეს გარს უვლის 10-12 მ სიმაღლის გალავანი, რუხის ციხის ქვედა ნაწილი 8-10 მ სიმაღლეზე ყრუა, ხოლო ზედა ნაწილში საბრძოლო ბილიკებია გაყვანილი. შესასვლელი მოწყობილია გალავანში ჩაშენებული კოშკის I სართულში. გალავნის სამხრეთ-დასავლეთ ნაწილში კიდევ ერთი კოშკია აღმართული ჰქონდა საარტილერიო დანადგარები. 1634-1635 აქ რაბათის დასახლებაც გაჩნდა, რომელიც მალე მოიშალა. 1672 რუხის ციხეში ოსმალთაგან თავს აფარებდა მთავარი ლევან III დადიანი 1723 ციხე ოსმალთა ხელში იყო. დროგამოშვებით აქ მათი გარნიზონიც იდგა. 1770 ქართველთა და რუსთა გაერთიანებულმა ლაშქარმა რუხის ციხე ოსმალთაგან გაათავისუფლა. 1779 რუხის ციხესთან იმერეთ-სამეგრელო-გურიის ლაშქარმა სასტიკად დაამარცხა ოსმალები (რუხის ბრძოლა 1779). ყირიმის ომის (1853-1856) დროს, 1885, რუხის მიდამოებში რუსეთის ჯარმა და ქართულმა მილიციამ დაამარცხეს ოსმალთა საექსპედიციო კორპუსი. შემდგომში რუხის ციხემ თანდათან დაკარგა თავისი ადრინდელი მნიშვნელობა. რუხი რუხი (ისტორიული ქალაქი) ბერაძე თ., ზაქარაია პ., ქართული საბჭოთა ენციკლოპედია, ტ. 8, თბ., 1984. — გვ. 519. ოსმალური დოკუმენტური წყაროები ანაკლიისა და რუხის ციხეების შესახებ (XVII-XVIII სს), თურქული ტექსტი ქართული თარგმანით, შესავლით, ტერმინოლოგიური ლექსიკონით, ფაქსიმილეებითა და საძიებლით გამოსაცემად მოამზადა ნ. შენგელიამ, თბ., 1982 ზაქარაია პ., საქართველოს ძველი ქალაქები და ციხეები, თბ., 1973;  კულტურული მემკვიდრეობის პორტალი, № 8441
ბოლია

ბოლია — მდინარე აღმოსავლეთ საქართველოში, კახეთის მხარის ყვარლის მუნიციპალიტეტში. მდინარე ინწობის მარჯვენა შენაკადი. სათავე აქვს კახეთის კავკასიონის სამხრეთ კალთაზე. სიგრძე 5 კილომეტრი. ნაპირები დაბალია, ზოგან იტოტება. სანაპირო რიყნარ ქვიშნარითაა მოფენილი. ჩამოუდის გრემის მონასტერს. ↑ ბოლია — უნივერსალური ენციკლოპედიური ლექსიკონი
დეივისის სრუტე

დეივისის სრუტე (ინგ. Davis Strait) — სრუტე, რომელიც ერთმანეთისგან ჰყოფს გრენლანდიას და ბაფინის მიწას (კანადის პროვინცია ნუნავუტი). სრუტის სიგრძე მერყეობს 300 კილომეტრიდან 950 კმ-მდე, მაქსიმალური სიღრმე შეადგენს 3660 მეტრს. დამახასიათებელია მოდრეიფე ყინულები და აისბერგები. სრუტეს ეწოდა ინგლისელი მკვლევარის და აღმომჩენის, ჯონ დეივისის (1550-1605) სახელი, მან 1580-იან წლებში რამდენიმეჯერ იმოგზაურა ამ რეგიონში და შეისწავლა გრენლანდიის და ბაფინის მიწის ტერიტორიები. ↑ Davis Strait დაარქივებული 2005-05-19 საიტზე Wayback Machine. , The Canadian Encyclopedia
ფანკ-მეტალი

ფანკ-მეტალი — ფანკ-როკის ქვეჟანრი, რომელშიც შეზავებულია მძიმე მეტალის და ფანკის ელემენტები. Allmusic აცხადებს: ფანკ-მეტალს მიაკუთვნებენ ასევე ჯგუფს Faith No More (ისევე როგორც რეპ მეტალს). Rage Against the Machine-ის მუსიკა მოიცავდა ელემენტებს არა მარტო ფანკიდან, მეტალიდან და რეპიდან, არამედ პანკ როკიდანაც. ჯგუფი Living Colour როლინგ სტოუნის მიერ შერაცხულია როგორც „ბლეკ-ფანკ-მეტალის პიონერი.“ 24-7 Spyz 311 Bang Tango Bootsauce Chronic Future Clutch Electric Boys Extreme Faith No More Fishbone Follow for Now Gargamel! I Mother Earth Incubus (ადრეული) Infectious Grooves Jimmie's Chicken Shack King's X Korn LAPD Limp Bizkit Living Colour ლუსი ბრაუნი Maximum the Hormone Mind Funk Mr. Bungle Mordred O'funk'illo Peeping Tom Primus Psychefunkapus Rage Against the Machine Red Hot Chili Peppers Royal Crescent Mob Slipknot (ადრეული) Snot Stuck Mojo სტივი სალასი Suicidal Tendencies Urban Dance Squad სტივი ჩიკი (2006). 1001 Albums You Must Hear Before You Die. Quintet Publishing Limited. ISBN 0-7893-1371-5.  ↑ დაარქივებული ასლი. დაარქივებულია ორიგინალიდან — 2010-11-09. ციტირების თარიღი: 2010-11-09. ↑ http://www.allmusic.com/explore/style/rap-metal-d2931 ↑ დაარქივებული ასლი. დაარქივებულია ორიგინალიდან — 2010-04-14. ციტირების თარიღი: 2010-05-31. ↑ დაარქივებული ასლი. დაარქივებულია ორიგინალიდან — 2009-04-12. ციტირების თარიღი: 2010-05-31. ↑ http://www.allmusic.com/artist/electric-boys-p12865 ↑ http://www.allmusic.com/artist/incubus-p13273 ↑ http://www.allmusic.com/artist/infectious-grooves-p4544 ↑ http://www.allmusic.com/artist/mind-funk-p4919
ყადორის ციხე

ყადორის ციხე – სათავდაცვო ციხე-კოშკი ყადორის უღელტეხილზე (42°07′36″ ჩ. გ. 45°45′00″ ა. გ.﻿ / ﻿42.12667° ჩ. გ. 45.75000° ა. გ.﻿ / 42.12667; 45.75000), რომელიც ერთმანეთისგან ჰყოფს საქართველოს (კახეთის რეგიონს) და დაღესტანს (ავარიის სახანოს). როდესაც ლეკები კახეთს მოდიოდნენ საძარცვავად, აქ ინთებოდა ცეცხლი, რომელიც გრემ-ქალაქიდან კარგად ჩანს და კახელები შესაბამის თადარიგს იჭერდნენ: ემზადებოდნენ ბრძოლისთვის ან მოსახლეობას ხიზნავდნენ უფრო უსაფრთხო ადგილზე. ციხე აგებულია XVII საუკუნის II ნახევარში რუსეთის მთავრობის მიერ. ნაგებობა გეგმის მიხედვით კვადრატულია, სამსართულიანი. გარედან მის ორ მოპირდაპირე კუთხეზე, მიშენებულია გეგმით სწორკუთხა, სამსართულიანი კოშკი, რომელიც თითქმის მთლიანად შენობის გეგმის კონტურს გარეთაა გამოსული. შენობა აგებულია, ფიქლით, ნატეხი ქვითა და კირის ხსნარით. შესასვლელის ღიობებსა და სათოფურების წყობაში გამოყენებულია, ტლანქად დამუშავებული დიდი ზომის ქვებიც. ძლიერ დაზიანებულია. იგი XIX საუკუნის შუა წლებში ლეკებს გადაუწვავთ. შემორჩენილია ორი სართული და მესამე სართულის უმნიშვნელი ნაწილი. თითქმის მთლიანადაა დანგრეული სამხრეთ-დასავლეთ კუთხეში მდგარი კოშკი. შესასვლელი პირველ სართულზე, სამხრეთ კედლის დასავლეთ ნაწილშია. სართული სხვადასხვა ფართობის რამდენიმე სათავსისგან შედგება, რომლებიც ერთმანეთისგან კედლებითაა გამიჯნული. სამივე სართულის კედლებში განიერი, თითქმის კვადრატული ფორმის სარკმლები და ვიწრო სათოფურებია. ჩრდილო-აღმოსავლეთით მიშენებულ კოშკს ორი შესასვლელი აქვს - სამხრეთიდან და დასავლეთიდან. ორივე კოშკის სართულები ციხის შესაბამის სართულებთან კარით იყო დაკავშირებული. გიორგობიანი კ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 441-442. ყადორის სადარაჯო კოშკი
ბოტნიის ყურე

ბოტნიის ყურე (ფინ. Pohjanlahti; შვედ. Bottniska viken) — ყურე ბალტიის ზღვის ჩრდილოეთ ნაწილში, მისგან აღმოსავლეთით მდებარეობს ფინეთი, დასავლეთით კი ― შვედეთი და ალანდის კუნძულები. ყურის სიგრძე შეადგენს 725 კილომეტრს, ხოლო სიგანე 80-240 კილომეტრს. ბოტნიის ყურის საშუალო სიღრმე შეადგენს 60 მეტრს, ხოლო მაქსიმალური სიღრმე 295 მეტრს. ზედაპირის ფართობია 117.000 კმ². უკიდურეს ჩრდილოეთით მდებარეობს ბოტნიის უბე. ყურეში ზღვის წყლის სიმლაშე მნიშვნელოვნად მცირეა, ვიდრე ბალტიის ზღვაში. ბინადრობს საკმაოდ ბევრი მტკნარი წყლის თევზი. ყურე ხუთი თვის განმავლობაში გაყინულია. ზედაპირული დინება საათის ისრის საწინააღმდეგო მიმართულებისაა. ძირითადი პორტებია: რაუმა, პორი, ვაასა, კოკოლო, ოულუ, კემი და ევლე, ჰუდისკვალი, სუნდსვალი, უმეო, ლულეო (შვედეთი). ბოტნიის ყურე — სტატია ენციკლოპედია ბრიტანიკიდან (ინგლისური)
ბანქო

სათამაშო კარტი ან სათამაშო ბანქო — მუყაოს მართკუთხედი ფურცლები, რომელიც გამოიყენება კარტის თამაშში. კარტებს იყენებენ ასევე ფოკუსებში, პასიანსებსა და მკითხაობაში. თანამედროვე თამაშებში გამოიყენება სტანდარტული (ფრანგული) დასტა, ან მისი შემცირებული ვარიანტი. ბევრ თამაშში გამოიყენება სპეციალური დასტები. პირველი სათამაშო ბანქოები გამოჩნდა აღმოსავლეთ აზიაში. კორეასა და ჩინეთში მოიხსენიება უკვე XII საუკუნედან. ინდოეთში კარტის ფორმა მრგვალი იყო, ჩინეთში კი მართკუთხედი და გრძელი. როდის გამოჩნდა კარტი ევროპაში, უცნობია. სავარაუდოდ აბრეშუმის გზით ან არაბებისაგან. არსებობს 1367 წლის ქ. ბერნის ქრონიკა, სადაც უკვე არის მოხსენიებული კარტი, მაგრამ, როგორც ეშმაკის ლოცვანი. ითვლება, რომ ბანქოს ყოველი ფიგურა წარმოადგენს ამა თუ იმ ისტორიულ პერსონაჟს. მაგ: დავითი — მეფე ყვავი. ალექსანდრე მაკედონელი — მეფე ჯვარი. იულიუს კეისარი — მეფე აგური. კარლოს დიდი — მეფე გული. ♠ — ყვავი, პიკები ♣ — ჯვარი ♥ — გული ♦ — აგური. ყვავისა და ჯვრის ფიგურები შავი ფერისაა, ხოლო გულისა და აგურის - წითელი.. გამოიყენება სიმბოლოები U+2660 — U+2667: ♠ ♡ ♢ ♣ ♤ ♥ ♦ ♧ გამოიყენება ციფრული კოდები და მნემონიკები &#9824; (&spades;), &#9827; (&clubs;), &#9829; (&hearts;) и &#9830; (&diams;): ♠ ♣ ♥ ♦ Griffiths, Antony. Prints and Printmaking British Museum Press (in UK),2nd edn, 1996 ISBN 0-7141-2608-X Hind, Arthur M. An Introduction to a History of Woodcut. Houghton Mifflin Co. 1935 (in USA), reprinted Dover Publications, 1963 ISBN 0-486-20952-0 Roman du Roy Meliadus de Leonnoys (British Library MS Add. 12228, fol. 313v), c. 1352 ვიკისაწყობში არის გვერდი თემაზე: სათამაშო ბანქო History of the design of the court cards დაარქივებული 2015-06-18 საიტზე Wayback Machine. Courts on playing cards დაარქივებული 2005-04-08 საიტზე Wayback Machine. Deck of playing cards in SVG The History of Playing Cards discussed in 1987 by Roger Somerville History of Playing Cards World Web Playing Cards Museum History of playing cards The International Playing-Card Society
ცეცხლი

ცეცხლი — ვიწრო გაგებით აალებული გაზებისა ან პლაზმის მთლიანობა, რომელიც წარმოიშვება როგორც შემდეგი ქმედებების შედეგი - საწვავის შემთხვევითი/განგებითი გაცხელება გარკვეულ წერტილამდე; ქიმიური რეაქცია; საწვავისა და მაღალი ძაბვის დენის ურთიერთშეხებით. ცეცხლი არის წვის პროცესის ძირითადი ფაზა და აქვს თვითგავრცელების უნარი. ცეცხლის საკუთარი ტემპერატურა დაფუძნებულია ცეცცხლის წყაროზე. სამხედრო საქმეში ტერმინი „ცეცხლი“ იხმარება ცეცხლსასროლი იარაღიდან სროლის აღსანიშნავად. ცეცხლის აღმოჩენა და მართვა ითვლება კაცობრიობის ერთ-ერთ უდიდეს მიღწევად. პირველყოფილი ადამიანი ცეცხლს თაყვანსა და შიშს იწვევდა. ცეცხლის მეშვეობით ადამიანმა შეძლო - ცივი კლიმატური პირობების გადატანა, საჭმლის გაკეთება, ღამით ტერიტორიის განათება, გარეული ცხოველების გაგდება, ტყით დაფარული ტერიტორიის გაწმენდა და მათი სათეს მინდვრებად გადაქცევა, თიხის ჭურჭლის დამუშავება, მეტალების დადნობა და სხვ. ცეცხლს უკავია სერიოზული მნიშვნელობა რამდენიმე მითოლოგიაში. ძველბერძნულ მითოლოგიაში ცეცხლთან კავშირი ჰქონდა რამდენიმე ღვთაებას (გეფესტი, ვესტა, ჰესთია, ტიტანი პრომეთე). ძველინდურ მითოლოგიაში ცეცხლის ღვთაება იყო აგნი, კელტურ მითოლოგიაში ცეცხლის ღვთებას ბრიგიდი ერქვა. ზოროასტრიზმში ცეცხლი არის ღვთაებრივი სტიქია და გამოსახავს უმაღლეს სიმართლეს, არტს. წყალთან, მიწასთან და ჰაერთან ერთად ცეცხლი ითვლება ერთ-ერთ პირვანდელ ელემენტად. ↑ სახიფათო საჩუქარი. პირადი კორესპონდენტი. chaskor.ru. დაარქივებულია ორიგინალიდან — 2009-09-10. ციტირების თარიღი: 2010-05-31. ვიკისაწყობში არის გვერდი თემაზე: ცეცხლი
In the Flesh?

„In the Flesh?“ (სამუშაო სახელწოდება - The Show) — ინგლისური პროგრესული როკ-ჯგუფ პინკ ფლოიდის პირველი სიმღერა პირველი დისკიდან. სიმღერის სახელწოდებას პირდაპირი კავშირი აქვს ჯგუფის 1977 წლის საკონცერტო ტურნეს „In the Flesh“ სახელწოდებასთან. ამ ტურნეში როჯერ უოტერსმა, ჯგუფის ლიდერმა და სიმღერების ავტორმა იგრძნო ბარიერი მსმენელებსა და მუსიკოსებს შორის. ამ პერიოდში ჯგუფმა, მისივე თქმით, დაკარგა თავისი სახე და იქცა მხოლოდ ჯგუფის განსახიერებად. სიმღერის აკორდების ძირითადი თანმიმდევრობა აღებულია მელოდიიდან, რომელიც მეორდება უოტერსის სოლო ალბომზე The Pros and Cons of Hitch Hiking. როჯერ უოტერსი: მრავალი მოყვარულის წინაშე სტადიონებსა და დიდ დარბაზებში დაუღალავად გამოვდიოდით. გვაწუხებდა კითხვა - მათგან რომელს ესმის ჩვენი სიმღერების, ჩვენი მუსიკისა და მასში დამალული დრამატული გზავნილების? რამდენი მოდის, რათა ემოციები გამოუშვას? სულ უფრო ხშირად მეჩვენებოდა, რომ ჯგუფსა და მაყურებელს შორის იზრდება კედელი - სულ უფრო მრისხანე, ვინაიდან იგი უხილავი იყო. მე დასკვნა გამოვიტანე - ამ კედლის დასანგრევად აუცილებელია მისი ჩვენება. სიმღერა დინამიურია. პირველი 15 წამის მანძილზე ჟღერს მელოდია ალბომის ბოლო სიმღერიდან „Outside the Wall“ (რათა შეიქმნას ციკლის შეგრძნება, რომელსაც უოტერსი თავის შემოქმედებაში ხშირად იყენებს). პირველი ფრაზა, რომელიც სიმღერაში ჟღერს, არის უოტერსის გამოთქმა „... we came in?“ (მოვედით?), რომელიც ლოგიკას იძენს, როგორც კი ვუერთებთ სიმღერის „Outside the Wall“ ბოლო ფრაზას „isn't this where ...“ (ნუთუ აქ არ...). შემდეგ სიმღერა უფრო უხეშ ხასიათს იძენს და ფინალს ქმნის ბომბდამშენის ხმა და ბავშვის ტირილი. მოსდევს ალბომის მეორე სიმღერა „The Thin Ice“. The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. სიმღერა აღნიშნავს შოუს დასაწყისს და პინკი მსმენელს უახსნის, რომ იგი უამბობს კედლის აშენების ისტორიას. იგი განმარტავს, რომ მიუხედავად თავისი იერისა, ცივი თვალების მიღმა განსხვავებულ სახეს ატარებს. ბომბდამშენის ხმოვანი ეფექტით ჩვენ ნაწილობრივ მოგვანიშნებენ, რომ ომში ვიღაც იღუპება, თუმცა ალან პარკერის ფილმში „პინკ ფლოიდი: კედელი“ ნათლად ჩანს, რომ ეს პინკის მამაა. ბავშვის ტირილი მიანიშნებს, რომ, შესაძლოა, პინკი სწორედ იმ წამს დაიბადა. როჯერი: მსურდა როკ-ენ-როლსა და ომს შორის პარალელების გავლება. ასეთი დიდი მოვლენების დროს, როგორც ეტყობა, ადამიანებს სიამოვნებს უხეში მოპყრობა, რათა ყველაფერი იყოს ხმაურიანი და ზიანს გაყენებდეს. როკ-ენ-როლის მსმენელებს აფეთქებენ - ისინი ნაწილებად იქცევიან, მაგრამ ტაშს უკრავენ, სიამოვნებთ ყოველი წუთი. როგორც ნათელი იდეა, ეს მისაღებია, მაგრამ უაზრო იქნება, თუ ამას სინამდვილეში გავაკეთებთ. მიუხედავად იმისა, რომ პინკ ფლოიდის წევრები ამ სიმღერის შესრულებისას უკვე იმყოფებოდნენ კულისებში, სცენაზე გამოდიოდა ე.წ. „სუროგატული ჯგუფი“ (რომელიც ასევე არის ნახსენები სიმღერის მეორე ნაწილში, რომელიც მეორე დისკზეა წარმოდგენილი). თუმცა, უოტერსი ასრულებდა საკუთარ ვოკალურ პარტიას. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ხუნძახი

ხუნძახი, ხოზონახეთი — სოფელი რუსეთის ფედერაციაში. ავარიის სახანო ↑ (unspecified title) <a href="https://wikidata.org/wiki/Track:Q126740672"></a> ↑ https://viewer.rsl.ru/ru/rsl01003549034 <a href="https://wikidata.org/wiki/Track:Q126741166"></a> ↑ (unspecified title) — Махачкала: 1930. <a href="https://wikidata.org/wiki/Track:Q5168"></a><a href="https://wikidata.org/wiki/Track:Q126741298"></a> ↑ (unspecified title) — 1940. <a href="https://wikidata.org/wiki/Track:Q126747958"></a> ↑ Всесоюзная перепись населения 1959 года. Численность сельского населения РСФСР - жителей сельских населённых пунктов - районных центров по полу ↑ http://demoscope.ru/weekly/ssp/rus70_reg3.php <a href="https://wikidata.org/wiki/Track:Q126683412"></a> ↑ http://demoscope.ru/weekly/ssp/rus79_reg3.php <a href="https://wikidata.org/wiki/Track:Q126683518"></a> ↑ http://demoscope.ru/weekly/ssp/rus89_reg3.php <a href="https://wikidata.org/wiki/Track:Q126683583"></a> ↑ http://www.perepis2002.ru/ct/doc/1_TOM_01_04.xls <a href="https://wikidata.org/wiki/Track:Q126687602"></a> ↑ http://dagstat.gks.ru/wps/wcm/connect/rosstat_ts/dagstat/resources/b698fa00421f084fbfb3ff2d59c15b71/ВПН%20том1.rar <a href="https://wikidata.org/wiki/Track:Q126773691"></a> ↑ 1.5. Численность населения городских округов, муниципальных районов, муниципальных округов, городских и сельских поселений, городских населённых пунктов, сельских населённых пунктов Республики Дагестан. ციტირების თარიღი: 2024-06-25 ↑ თეიმურაზ ბატონიშვილი, „დაწყებითგან ივერიისა, ესე იგი გიორგისა, რომელ არს სრულიად საქართველოისა“, გვ. 71
დანიის სრუტე

დანიის სრუტე — სრუტე გრენლანდიასა და ისლანდიას შორის. სრუტის ჩრდილოეთით მდებარეობს გრენლანდიის ზღვა, ხოლო სამხრეთით ატლანტის ოკეანე. დანიის სრუტის სიგანე დაახლოებით შეადგენს 260 კმ-ს. სიღრმე მერყეობს 600 მეტრიდან 4000 მეტრამდე. მეორე მსოფლიო ომის დროს, 1941 წლის 24 მაისს აქ გაიმართა ბრძოლა გერმანიის და დიდი ბრიტანეთის გემებს შორის. ამ ბრძოლაში გერმანელებმა ჩაძირეს ბრიტანული ერთ-ერთი მთავარი მოიერიშე კრეისერი HMS Hood (51).
საქართველოს საპრეზიდენტო არჩევნები 2000

2000 წლის საქართველოს საპრეზიდენტო არჩევნები - რიგით მეორე საპრეზიდენტო არჩევნები საქართველოში კონსტიტუციის მიღების შემდგომ. არჩევნებში ერთმანეთს უპირისპირდებოდნენ მოქმედი პრეზიდენტი შევარდნაძე და წინა საპრეზიდენტო არჩევნებში მეორე ადგილზე გასული კანდიდატი ჯუმბერ პატიაშვილი. გაიმარჯვა საქართველოს მოქალაქეთა კავშირის კანდიდატმა ედუარდ შევარდნაძემ. არჩევნებში 6 კანდიდატი მონაწილეობდა: არჩევნებში 2,343,176 ამომრჩეველმა მიიღო მონაწილეობა, რაც ამომრჩეველთა საერთო რაოდენობის 75,86%-ს შეადგენდა. ეუთოს ადამიანის უფლებების და დემოკრატიის ცენტრის ანგარიში არჩევნების შესახებ არჩევნების შედეგების რუკა ჟურნალი „ტაბულა"
ვატიკანის ტურიზმი

ვატიკანი არის პოპულარული ადგილი ტურისტებისთვის, განსაკუთრებით ქრისტიანებისთვის, რომელთაც სურვილი აქვთ იხილონ რომის პაპი ან მათი რწმენა ახლოს გაიცნონ. ტურისტებისთვის განსაკუთრებულ ყურადღებას იქცევს წმინდა პეტრეს ბაზილიკა, წმინდა პეტრეს მოედანი, ვატიკანის მუზეუმები და რაფაელის ლოჟა. პილიგრიმელები ხშირად სტუმრობენ ვატიკანს, განსაკუთრებით იმ პერიოდში, როდესაც აღინიშნება 12 საუფლო დღესასწაულიდან ერთ-ერთი, მაგალითად: შობა და აღდგომა. გარდა ამისა, მომლოცველთა რაოდენობა მატულობს პაპის დაკრძალვაზე ან ახალი პაპის არჩევისას. ტურიზმი არის ვატიკანის ეკონომიკის ძირითადი წყარო. ვატიკანი დანაშაულის მაღალი მაჩვენებლით გამოირჩევა, რასაც ტურიზმი განაპირობებს, ტურისტებს ბრალი ედებათ სხვადასხვა მცირე ქურდობასა და ინციდენტებში.
ვენესუელის ყურე

ვენესუელის ყურე (ესპ. Golfo de Venezuela) — კარიბის ზღვის ყურე ვენესუელის ნაპირებთან, გუახირისა და პარაგუანის ნახევარკუნძულებს შორის. ყურის სანაპირო ზოლში მდებარეობს ვენესუელის ორი შტატი — სულია და ფალკონი, სანაპირო ზოლში აგრეთვე მდებარეობს კოლუმბიის დეპარტამენტი გუახირა. ვენესუელის ყურის სიგრძე შეადგენს დაახლოებით 231 კილომეტრს, სიგანე 98 კილომეტრს, ხოლო სიღრმე 18-დან 71 მეტრამდე. სამხრეთით, ტაბლოსის სრუტის (6,5-22 კმ) მეშვეობით ეს ყურე გამოეყოფა მარაკაიბოს ტბას. 1499 წელს, ეს ადგილები ევროპელებმა აღმოაჩინეს, ექსპედიციას მეთაურობდა ალონსო დე ოხედა, რომელმაც გამოიკვლია სამხრეთ ამერიკის ეს ტერიტორია. ვენესუელის ყურე შედიოდა ესპანეთის იმპერიის შემადგენლობაში, ამ ტერიტორიაზე ვენესუელასა და კოლუმბიას შორის საზღვრები პირველად 1941 წელს გატარდა, ამ ორ სახელმწიფოს შორის ტერიტორიულ წყლებზე დავა ჯერ კიდევ გრძელდება. ვენესუელის ყურეს გააჩნია სტრატეგიული მნიშვნელობა მთელს კარიბის ზღვაში, აქედან ხორციელდება მარაკაიბოს ტბაში მოპოვებული ნავთობის ექსპორტი. ქართული საბჭოთა ენციკლოპედია, ტ. 4, თბ., 1979. — გვ. 360. ვენესუელის ყურე
ვატუტინე

ვატუტინე (უკრ. Ватутіне) — ქალაქი უკრაინაში, ჩერკასის ოლქში. დაარსდა 1947 წელს. ქალაქში მოპოვება მურა ნახშირი. ვატუტინოს სახელი უკრაინელი არმიის გენერლის ნიკოლაი ვატუტინის პატივსაცემად ეწოდა. მოსახლეობა 15763 კაცი (2022). ↑ Географічна енциклопедія України — 1989. — ტ. 1. — გვ. 148. <a href="https://wikidata.org/wiki/Track:Q12094748"></a> ↑ უკრაინის სტატისტიკის ეროვნული კომიტეტი
ველსი

ველსი (გერმ. Wels) — ქალაქი ავსტრიაში, ზემო ავსტრიის მხარეში, მდინარე ტრაუნის ნაპირზე. 2018 წლის მდგომარეობით ქალაქში ცხოვრობდა 61,233 ადამიანი. განვითარებულია ძრავათმშენებლობა, მანქანათმშენებლობა, ფიბრისა და ტყავის ნაკეთობათა დამზადება, კვების მრეწველობა. ქალაქის მახლობლად არის ჰესი, ბუნებრივი აირის საბადო. ველსი ძველი რომაული ქალაქია. ↑ https://www.wels.gv.at/politik/stadtsenat/mitglieder-des-stadtsenates/buergermeister-dr-andreas-rabl/ ↑ Wels (Stadt) Population — Citypopulation.de. <a href="https://wikidata.org/wiki/Track:Q117001310"></a> ↑ https://raw.githubusercontent.com/bresu/oe_gemeinden/a41434c7941c8902852ad6849e48a78cf475a80c/gemeinden_CSV.csv
ვერვიე

ვერვიე (ფრანგ. Verviers, ვალონ. Vervî) — ქალაქი ბელგიაში, ლიეჟის პროვინციაში, მდინარე ვერდის ნაპირზე. ქვეყნის შალის მრეწველობის უძველესი და ულამაზესი ცენტრი. განვითარებულია მანქანათმშენებლობა, ტყავ-ფეხსაცმლის, კვების მრეწველობა. ოფიციალური საიტი (ფრანგული) ↑ Wettelijke Bevolking per gemeente op 1 januari 2018 — Statbel. <a href="https://wikidata.org/wiki/Track:Q12480"></a> ↑ 2.0 2.1 2.2 Crossroad Bank of Enterprises <a href="https://wikidata.org/wiki/Track:Q1479660"></a><a href="https://wikidata.org/wiki/Track:Q16626729"></a>